Édes otthonunk némi sóval: 05/01/2020 - 06/01/2020
Tulajdonképpen a hagyományos túrógombóchoz hasonlóan készült, csak a búzadara helyettesítve lett zabdarával. Ezáltal táplálóbb, és alakbarátabb. És nagyon finom is, sőt!
5 dkg cukornak megfelelő édesítőszer (pl stevia vagy eritrit)
a forgatáshoz: 8 dkg dióbél
1. A gombóc masszájához a hozzávalókat egy tálban alaposan összekavarjuk (a zabpelyhet daráljuk meg, de ne túl finomra, maradjon kissé darabos). 10-15 percig állni hagyjuk.
2. Ezalatt késes aprítóban (vagy darálóval) a diót megőröljük.
3. A túrómasszából nedves kézzel 12 gombócot formázunk.
4. Egy edényben vizet forralunk kevés sóval. Amikor a víz gyöngyözni kezd, belehelyezzük a gombócokat, egyszerre annyit, amennyi az edényben kényelmesen elfér. Miután feljönnek a víz tetejére, még 1-2 percig főzzük, ezután szűrőkanállal egy tálba kiszedjük.
5. A tál aljára kevés diót szórunk, erre tesszük a gombócokta, majd meg is szórjuk, kissé megforgatjuk. A maradék masszával ugyanígy járunk el.
Tipp: Porcukorral (poreritrit) megszórva, joghurttal, vagy tejföllel, friss gyümölcsökkel kínálhatjuk. Ngayon finom úgy is, hogy eperrel megtöltjük főzés előtt.
Bejegyezte: Edó dátum: 20:24 Nincsenek megjegyzések:
Címkék: desszert sutes nelkul, diétás, egészséges, gombóc, reform
Pesztós spagetti csicseriborsó fasírttal
Nagyon szeretem a csicseriborsó fasírtot (falafelt) - de csak ha jól van elkészítve. Ezzel a pesztós spagettivel párosítva, egy remek és laktató vegán ebéd kerekedett, s még fehérjedús is, pedig húst nem tartalmaz.
a fasírthoz: 1 csicseriborsó konzerv (24 dkg), 1 vöröshagyma, 2 cikk fokhagyma, 1 marék dió, 2 evőkanál lenmag, 2 evőkanál sörélesztő pehely, 1 evőkanál olívaolaj, oregánó, petrezselyemzöld csiliephely, só, őrölt bors
a forgatáshoz: 2-3 dkg zsemlemorzsa
a pesztóhoz: 1 nagy csokor bazsalikom (kb 6 dkg), 6 evőkanál extra szűz olívaolaj, 2 cikk fokhagyma, 1 evőkanál mandula vagy fenyőmag, 2 evőkanál sörélesztő pehely, 1 evőkanál citromlé, só, bors , kevés víz
A bazsalikomot megmossuk, majd az olajjal, kevés sóval, fokhagymával és a mandulával összeturmixoljuk. Hogy könnyebben menjen a turmixolás, kevés vizet is hozzáadunk, de csak annyit, hogy ne legyen túl folyékony.
A fasírthoz a lenmagpelyhet elkeverjük 0,5 dl vízzel.
Olajon megpirítjuk az apróra vágott hagymát, meg a fokhagymát, majd a többi hozzávalóval együtt késes aprítóban összedolgozzuk. Ezután egy tálban összegyúrjuk a zsemlemorzsával, illetve ízlés szerint sózzuk és borsozzuk. Nedves kézzel egyforma nagyságú golyókat formázunk, és forró olajon kisütjük.
A spagettit a csomagoláson lévő utasítás szerint kifőzzük, összekavarjuk a pesztóval, és csicseriborsó fasírttal kínáljuk.
Tipp: Szórjuk meg sörélesztőpehellyel.
Bejegyezte: Edó dátum: 16:15 Nincsenek megjegyzések:
Címkék: diétás, egészséges, főétel, reform, vegán